open-index/open-wikipedia-markdown huggingface dataset:
ஸ்ரீ ஆண்டாள் அழகர் பொறியியல் கல்லூரி

**ஸ்ரீ ஆண்டாள் அழகர் பொறியியல் கல்லூரி** தமிழ்நாட்டிலுள்ள ஒரு கல்லூரி. சென்னையிலிருந்து ஏறத்தாழ 70 கி.மீ தொலைவில் செங்கல்பட்டு அருகே மாமண்டூரில் சென்னை-திருச்சி தேசிய நெடுஞ்சாலையில் அமைந்துள்ளது. இது 2001-ம் ஆண்டு தொடங்கப்பட்டது. நடிகர் மற்றும் தேசிய முற்போக்கு திராவிடக் கழகத்தலைவர் விஜயகாந்தின் குடும்பத்தினரால் நிருவகிக்கப்படுகிறது.

## வெளி இணைப்புகள்
*அலுவல் இணையதளம் 

பகுப்பு:தமிழ்நாட்டுப் பொறியியல் கல்லூரிகள்
பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:திருவண்ணாமலை மாவட்ட பல்கலைக்கழகங்களும் கல்லூரிகளும்
தூய விஞ்ஞான பிரிவு ஏனைய தமிழ் நூல்களின் பொதுப்பட்டியல் (இலங்கை)

இலங்கை எழுத்தாளர்களினால் எழுதி வெளியிடப்பட்ட *புவியியல் விஞ்ஞானம், சுனாமி*, *விண்வெளிப்பயணம்* போன்ற **தூய விஞ்ஞான பிரிவு ஏனைய தமிழ் நூல்கள்** கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
## ஆண்டுகள் 1951 - 1960
## ஆண்டுகள் 1961 - 1970
## ஆண்டுகள் 1971 - 1980
## ஆண்டுகள் 1981 - 1990
## ஆண்டுகள் 1991 - 2000
### ஆண்டு1998
* **சீறிவந்த சூறாவளி 78: ஒரு நிகழ்வின் சுவடுகள்** - செழியன் ஜே. பேரின்பநாயகம்.   கண்டி: மக்கள் கலை இலக்கிய மன்றம். 1வது பதிப்பு: ஜனவரி 1998

## ஆண்டுகள் 2001 - 2010
### ஆண்டு 2005
* **ஆழிப்பேரலைக்குள் ஒரு தேடல்** - அ. பீ. திருமகன் (தொகுப்பாசிரியர்). முல்லைத்தீவு: பங்குத் தந்தையும் பங்கு மக்களும், 1வது பதிப்பு: டிசம்பர் 2005
* **உள்முகம்: சுனாமி பற்றிய பதிவுகள்** - யதீந்திரா, வை. ஜெயமுருகன் (தொகுப்பு). பாரிஸ்: அப்பால் தமிழ், 1வது பதிப்பு: ஓகஸ்ட் 2005. 

### ஆண்டு 2006
* **விண்வெளியில் வீரகாவியங்கள்: பூர்விகமும் முன்னோடிகளும்** - க. இந்திரகுமார். (மூலம்), லே. தமிழ்வாணன், 1வது பதிப்பு: ஏப்ரல் 2006.
* **ஆழிப் பேரலையும் ஈழத் தமிழரும்** - கனகரவி, வவுனியா: விண்மணி வெளியீட்டகம், 1வது பதிப்பு: ஜுலை 2006

## ஆண்டு குறிப்பிடப்படாதவை
## உசாத்துணை
* நூல்தேட்டம்: தொகுதி 01 முதல் 06 வரை  - என். செல்வராஜா (இலண்டன்) 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* பயனர்களால் பார்க்கப்படும் நூல்கள்

பகுப்பு:இலங்கைத் தமிழ் நூற்பட்டியல்கள்
தீப்பொறி ஆறுமுகம்

**”தீப்பொறி” ஆறுமுகம்** ஒரு தமிழ் நாட்டு அரசியல்வாதி மற்றும் மேடைப் பேச்சாளர். 1970களில் தொடங்கி திராவிட முன்னேற்றக் கழகத்தின் (திமுக) முன்னணிப் பேச்சாளார்களுள் ஒருவராக இருந்தவர் ஆறுமுகம். 2001ம் ஆண்டு திமுக தலைவர் மு. கருணாநிதி தன்னைப் புறக்கணிப்பதாகக் குற்றம் சாட்டி அண்ணா திராவிட முன்னேற்றக் கழகத்தில் (அதிமுக) இணைந்தார். அதிமுகவின் தலைமைக் கழகப் பேச்சாளராக ஒன்பது ஆண்டுகள் இருந்தார். 2010ல் அதிமுகவில் சுதந்திரமாகச் செயல்பட முடியவில்லை என்று குற்றம் சாட்டி மீண்டும் திமுகவில் இணைந்து விட்டார். இவரது மேடைப் பேச்சுகளில் பரபரப்பை ஏற்படுத்தக் கூடிய விஷயங்கள், தனி மனிதத் தாக்குதல்கள், பொதுவெளியில் பயன்படுத்தாத சொற்கள் ஆகியவை மிகுந்திருக்கும்.

## மேற்கோள்கள்
*திமுக-வில் இணைந்தார் தீப்பொறி ஆறுமுகம் 
*அமைச்சர் மு.க.அழகிரி முன்னிலையில் தீப்பொறி ஆறுமுகம் திமுகவில் இணைந்தார்
*மேடைப் பேச்சுகள் கட்டமைக்கும் அரசியல்
வைக்கம்

**வைக்கம்** (*Vaikom*) என்பது இந்தியாவின் கேரள மாநிலத்தில் உள்ள கோட்டயம் மாவட்டத்தில் இடம்பெற்றிருக்கும்  ஒரு நகராட்சியாகும். வட்டத் தலைநகராக இருக்கும் இந்த ஊர் வைக்கம் போராட்டம் மூலம் அறியப்படும் முக்கிய நகரமாகும். கோட்டயத்திற்கு அருகே இந்த ஊர் உள்ளது.
 
வைக்கம் நகரத்தில் இந்துக்கள் மிகப்பெரிய மத சமூகமாக உள்ளனர். மக்கள் தொகையில் இவர்கள் 85% உள்ளனர். கிறித்துவர்கள் 12% மற்றும் முசுலிம்கள் 3% என இந்நகரைப் பிரதிநிதித்துவப்படுத்துகின்றனர்.
## வைக்கம் போராட்டம்

 

திருவிதாங்கூர் சமஸ்தானத்தின் நிர்வாகத்தில் இருந்த வைக்கம் சோமநாதர் கோயிலில் வழிபாட்டு உரிமை நம்பூதிரிகளின் வசம் இருந்தது. இந்தக் கோயிலுக்குள் ஈழவர்களும் அவர்களுக்கு கீழ் வகுப்பினராகக் கருதப்பட்ட சாதிகளும் அனுமதிக்கப்படவில்லை. மேலும் இந்தக் கோயிலைச் சுற்றியிருக்கும் தெருக்களில் நடப்பதற்குக் கூட தடை விதிக்கப்பட்டிருந்தது.

1905ல் இந்த அநீதிக்கு எதிராக ஈழவர்கள் நடத்திய போராட்டம் திவான் வேலுப்பிள்ளை என்பவரால் முறியடிக்கப்பட்டது. பின்னர் திருவிதாங்கூரில் சட்டசபையில்ல் ஸ்ரீ நாராயணகுருவின் ஸ்ரீ நாராயணகுரு பரிபாலன சபை எனும் இயக்கத்தைச் சேர்ந்த பலர் உறுப்பினர்களாக ஆன போது மீண்டும் இந்தக் கோரிக்கை எழுந்தது. ஆனால் இக்கோரிக்கை நிராகரிக்கப்பட்டு வந்தது. 1924 ஜனவரி 24 ல் டி. கே. மாதவன் முன்முயற்சியில் வைக்கம் ஆலயத்திலும், அதனைச் சுற்றிலும் உள்ள தெருக்களிலும் நுழைவதற்கான வைக்கம் போராட்டம் ஆரம்பித்தது. 

இப்போராட்டம் காந்தியின் வழிகாட்டல்களின் படி காங்கிரசு கட்சி சார்பில் நடைபெற்றது. இதில் ஸ்ரீ நாராயணகுருவின் இயக்கத்தவர் பெருவாரியாக பங்கெடுத்தனர். தமிழக காங்கிரஸ் சார்பில் ஈ. வெ. இராமசாமி, கோவை அய்யாமுத்துக் கவுண்டர், எம்.வி.நாயுடு, இராஜகோபாலாச்சாரி போன்றோர்களும் முக்கியப் பங்கெடுத்தனர். இப்போராடத்தில் மகாத்மா காந்தியும் 1925 ஆம் ஆண்டு மார்ச் 9 அன்று கலந்து கொண்டார் என்பது குறிப்பிடத்தக்கது. கேரளாவில் நடைபெற்ற இந்தப் போராட்டத்தில் ஈ. வெ. இராமசாமி ஐந்து மாதங்கள் வரை சிறையில் இருந்தார் என்பது நினைவில் கொள்ளத் தக்கது. 

## மேற்கோள்கள்

## வெளியிணைப்புகள்

பகுப்பு:கோட்டயம் மாவட்டத்தில் உள்ள ஊர்களும் நகரங்களும்
அறிவியல் ஆராய்ச்சி நூல்களின் இணையப்பக்கங்கள்

அறிவியல் துறையில் வெளிவரும் சில முக்கியமான ஆராய்ச்சி நூல்களின் இணையப் பக்கங்கள் கொடுக்கப்பட்டுள்ளன (பட்டியல் முழுமையானதல்ல)

## பொது அறிவியல் இதழ்கள்
#சயின்சு
#நேச்சர்
#செல் 
#ஆய்வு மருத்துவம்
#நியூ சயின்டிஸ்ட்
#அமெரிக்க விஞ்ஞானம்

## நோயெதிர்ப்பியல் இதழ்கள்
#நேச்சர் எதிர்ப்பியல்
#நேச்சர் எதிர்ப்பியல் தொகுப்பு
# நோயெதிர்ப்பியல்  இதழ்
# நோயெதிர்ப்பியல் -1
# நோயெதிர்ப்பியல் -2

## மருத்துவ இதழ்கள்
#லான்செட் மருத்துவ இதழ்
#மருத்துவ ஆய்வு இதழ்

## உயிர்வேதியியல் இதழ்கள்
#உயிரியல் இதழ்
#உயிர்வேதியியல் இதழ்
#நொதியியல் முறைகள்

## மூலக்கூறு உயிரியல் இதழ்கள்
#எம்போ இதழ்
#மூலக்கூறு உயிரியல் இதழ்  

## மரபியல் இதழ்கள்
#நேச்சர் மரபியல்
#நேச்சர் மரபியல் தொகுப்பு

பகுப்பு:வலைத்தளங்கள்
ஜுனூன் தமிழ்

**ஜுனூன் தமிழ்** என்பது தமிழ் இலக்கண விதிகளையும் மரபுகளையும் பின்பற்றாத, பேச்சுத் தமிழின் வழமைகளும் இல்லாத கொச்சையான ஒரு தமிழ் வழக்கு. பிற மொழிகளில் இருந்து மொழிபெயர்க்கும் போது அம்மொழிகளுக்கு உரித்தான சொற்றொடர் அமைப்பு மாறாமல், சொற்களை மட்டும் மொழிபெயர்ப்பதால் இத்தகு சிதைவு உண்டாகின்றது. “ஜுனூன் தமிழ்” என்ற பெயர் குறைபாடுள்ள தமிழ் மொழிபெயர்ப்புகளை இழிவுபடுத்தவும் கேலி செய்யவும் பயன்படுகிறது.

## தோற்றம்
1990களின் நடுவில் சென்னை நகரில் மட்டும் ஒளிபரப்பான தூர்தர்ஷன் அலைவரிசையான டிடி-மெட்ரோ தொலைக்காட்சியில் "ஜுனூன்" (பிடிவாதம்/பீடிப்பு) என்ற இந்தி மொழி நெடுந்தொடர் தமிழில் மொழிமாற்றப்பட்டு வெளியானது. பல ஆண்டுகள் தொடர்ந்து வெளியான இத்தொடர் சென்னை மக்களிடையே நல்ல வரவேற்பைப் பெற்றிருந்தது. இதில் வரும் தமிழ் வசன சேர்க்கை, பாத்திரங்களின் இந்தி வசன வாயசைப்புக்கு ஏற்றவாறு அமைந்திருந்தது. தமிழ் உரையாடல்களில் சொற்கள் வழக்கமான இடங்களில் இல்லாமல் முன்னும் பின்னும் அமைந்தன. இதனால் அதுவரை கண்டிராத புதிரான ஒரு பேச்சுத் தமிழ் வழக்கு உருவானது.

எழுவாய் மற்றும் பயனிலைகள் தமிழில் வரும் வரிசை அடியோடு மாறியிருந்த இவ்வழக்கு ஜுனூன் நிகழ்ச்சியை நோக்கமற்ற நகைச்சுவையாக (unintentional comedy) மாற்றியது.  மேலும் இந்தியில் பயன்படுத்தப்படும் சுட்டுமொழிகளும் அப்படியே தமிழ்ப்படுத்தப்பட்டன. (எ. கா) இந்தியில் ”சுனியே/சுனோ” (கேளுங்கள்/கேள்), தேக்கியே/தேக்கோ (பாருங்கள்/பார்) என்று சொற்றொடரின் ஆரம்பத்தில் பயன்படுத்துவது வழக்கம். தமிழில் இப்படி வினைச் சொற்கள் அப்படியே பயன்படுத்தபடுவதில்லை, மாறாக “இங்கே பார்/ இங்கே பாருங்க” என்ற பயன்பாடு உள்ளது. ஆனால் இந்தி வாயசைப்புக்கு ஒத்த ஜுனூன் தமிழ் மொழிமாற்றத்தில் “பாருங்க, உங்க பேச்சு சரியில்லை”, “பாருங்க, நான் சொல்றதைக் கேளுங்க” போன்ற வசனங்கள் பரவலாகக் கையாளப்பட்டன.

இத்தகு மொழிபெயர்ப்பு தமிழைச் சிதைப்பதாகவும் குற்றச்சாட்டுகள் எழுந்தன. இந்த நடையினைக் கேலி செய்யும் வகையில் பிற தமிழ்த் திரைப்படங்களிலும், தொலைக்காட்சித் தொடர்களிலும் பாத்திரங்கள் அமைக்கப்பட்டன. ஜுனூனுக்குப் பின்னும் நுக்கத், விக்கிரமாதித்தன், ஸ்வாபிமான், கானூன், இம்திஹான், அலிஃப் லைலா, சந்திரகாந்தா போன்ற இந்தித் தொடர்கள் இதே பாணியில் தமிழில் மொழிமாற்றப்பட்டு சென்னைத் தொலைக்காட்சியில் ஒளிபரப்பாயின. காலப்போக்கில் இந்த பாணி குறைந்து விட்டாலும் இன்றளவும் வெளியாகும் மொழிபெயர்ப்பு நிகழ்ச்சிகளில் இந்தப் பாணியின் சாயலைக் காணலாம். இந்தி/பிற மொழிகளில் தயாரிக்கப்பட்ட விளம்பர தொலைக்காட்சித் துண்டுகளிலும் பிறமொழி வாயசைப்புக்கு ஏற்ப தமிழ் ஒலிசேர்ப்பு நிகழ்வதால் இத்தகைய தமிழைக் கேட்கலாம்.

## எடுத்துக் காட்டுகள்

## மேற்கோள்கள்
* மொழிபெயர்ப்பு நாடகம்
*Beware: Friendly auto driver ahead

பகுப்பு:தமிழின் வட்டார வழக்குகள்
டை மோ சான் மலை

**டை மோ சான் மலை** (  சீன: 大帽山  , ஆங்கிலம்: Tai Mo Shan  ) என்பது ஹொங்கொங்கில் உள்ள அதிக உயரமான மலை குன்றாகும். இம்மலை குன்றின் உயரம் 957 மீட்டர்களாகும். இது ஹொங்கொங் புதிய கட்டுப்பாட்டகம் பகுதியில் அமைந்துள்ளது. இது 14.40 கிலோ மீட்டர் பரப்பளவைக் கொண்டுள்ளது. இது ஹொங்கொங்கின் தேசிய வனப்பகுதியில் அமைந்துள்ளது. இது ஹொங்கொங்கில் உள்ள இன்னுமொரு மலைத்தொடரான டய் லாம் தேசிய வனம் பகுதியை வடக்காக கொண்டுள்ளது.

## வெளியிணைப்புகள்

* டை மோ சான் தேசிய வனம்

பகுப்பு:புதிய கட்டுப்பாட்டகம்
பகுப்பு:ஹொங்கொங்கில் உள்ள மலைகள்
அரசியல் துறையினர் வரலாறு - இலங்கைத் தமிழ் நூல் பட்டியல்

இலங்கை எழுத்தாளர்களினால் எழுதி வெளியிடப்பட்ட **அரசியல் துறையினர், பொது நிர்வாகத்துறையினர், பொது நிர்வாகத்துறையினர், சமூக சேவகர்கள் பற்றிய வரலாற்று தமிழ் நூல்கள்** கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப்படுத்தியே தொகுக்கப்பட்டுள்ளது.
## ஆண்டுகள் 1951 - 1960
## ஆண்டுகள் 1961 - 1970
## ஆண்டுகள் 1971 - 1980
## ஆண்டுகள் 1981 - 1990
### ஆண்டு 1988
*  *சோவியத் நாடும் அதிபர் மிகையீல் கொர்பச்சேவும்* - சந்திரிகா சோமசுந்தரம். சென்னை திருமகள் நிலையம், 1வது பதிப்பு: டிசம்பர் 1988.

## ஆண்டுகள் 1991 - 2000
### ஆண்டு 1993
* *சு.வே. சீனிவாசகம் நினைவுச்சுவடுகள்: 1909 – 1992* - சு.வே. சீனிவாசகம் நினைவுக்குழுவினர், 1வது பதிப்பு: ஜனவரி 1993

### ஆண்டு 1994
* *ஒரு கம்யுனிஸ்டின் உருவாக்கம்* -  எட்ஹார்ஸ்னோ (மூலம்), எஸ். இந்திரன் (தமிழாக்கம்), 1வது பதிப்பு: பெப்ரவரி 1994
### ஆண்டு 1997
*  *கொறிக்கக் கொஞ்சம் ஜெயில் லலிதா சிப்ஸ்* - மானா மக்கீன். 1வது பதிப்பு: பெப்ரவரி 1997.

### ஆண்டு 1998
* *அண்ணா: ஒரு சகாப்தம்* - சி. எஸ். எஸ். சோமசுந்தரம், உலகத் தமிழ்ப் பண்பாட்டுக்கழகப் பதிப்பகம், 1வது பதிப்பு: நவம்பர் 1998

## ஆண்டுகள் 2001 - 2010
### ஆண்டு 2001
* *கம்யுனிச இயக்க வளர்ச்சியில் தமிழ்ப் பெண்கள்* - வீ. சின்னத்தம்பி, 1வது பதிப்பு: வைகாசி 2001

### ஆண்டு 2002
* *அமிர்தலிங்கம்: ஒளியில் எழுதுதல்* - மு.நித்தியானந்தன், சு.மகாலிங்கசிவம் (தொகுப்பாசிரியர்கள்), 1வது பதிப்பு: ஆகஸ்ட் 2002
* *கம்யுனிஸ்ட் கார்த்திகேசன்* - ஜானகி பாலகிருஸ்ணன் (பதிப்பாசிரியர்), 1வது பதிப்பு: நவம்பர் 2002
*  *வரலாற்றின் மனிதன்: அ. அமிர்தலிங்கம் பவளவிழா மலர்* - சு.மகாலிங்கசிவம், பா. இராமலிங்கம் (பதிப்பாசிரியர்கள்), 1வது பதிப்பு: ஆகஸ்ட் 2002
### ஆண்டு 2004
* *அமரர் ஏ. எல், தம்பிஐயா 100வது பிறந்ததின மலர்* - சதாசிவம் சேவியர். (புனைபெயர்: தீவகன்). கனடா: அமரர் தம்பிஐயா 100ஆம் ஆண்டு மலர்க்குழு, 1வது பதிப்பு: 2004.

### ஆண்டு 2006
* *இலங்கை ஜனாதிபதிகள்* - வ. மா. குலேந்திரன், கொழும்பு தமிழினிப் பிரசுரம், 1வது பதிப்பு: 2006. 
* *எனது நினைவுத் திரையில் அஷ்ரஃப்* - எஸ். எச். ஆதம்பாவா. 1வது பதிப்பு: பெப்ரவரி 2006. .
* *காலச்சுவடு: ஆவரங்கால், கதிர் சின்னத்துரை* - ஐ. செல்வரத்தினம் (தொகுப்பாசிரியர்). புத்தூர்: அன்ன பவனம், 1வது பதிப்பு: மே 2006.
*  *தந்தை செல்வா: ஓர் அரசியல் வாழ்க்கைச் சரிதை* - த. சபாரத்தினம். கொழும்பு குமரன் புத்தக இல்லம், 1வது பதிப்பு: 2006. .
*  *அணையாத அறிவுத் திருவிளக்கு* - நினைவுமலர் வெளியீட்டுக் குழு. கொழும்பு: திருஞானம் திருலிங்கநாதன் நினைவுமலர்,  1வது பதிப்பு: 2006.
*  *வடபுல முஸ்லீம் சான்றோரை வாழ்த்தும் விழா 2006* - மலர்க்குழு. கொழும்பு மீள் குடியேற்றத்துக்கான அமைச்சு.

## ஆண்டு குறிப்பிடப்படாதவை
* *கலாநிதி செல்லையா இராசதுரை* - எம். எம். உவைஸ். (மலர் வெளியீட்டுக் குழுத் தலைவர்). சென்னை மணிமேகலைப் பிரசுரம்,

## உசாத்துணை
* நூல்தேட்டம்: தொகுதி 01 முதல் 06 வரை  - என். செல்வராஜா (இலண்டன்) , , .
* இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன்,  , , , , , , , , , 
* இவர்கள் நம்மவர்கள் பாகம் 01 முதல் 05 வரை  - பீ. எம். புன்னியாமீன், , , , , 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* பயனர்களால் பார்க்கப்படும் நூல்கள்

பகுப்பு:இலங்கைத் தமிழ் நூற்பட்டியல்கள்
விக்டோரியா சிகரம்

**விக்டோரியா சிகரம்** (Victoria Peak) என்பது ஹொங்கொங் தீவில் உள்ள ஒரு மலையாகும். இந்த மலையை "ஒசுடின் மலை" என்றும் அழைப்பர். உள்ளூர்வாசிகள் "பீக்" என்று அழைக்கின்றனர். இந்த மலை ஹொங்கொங் தீவின் மேற்காக அமைந்துள்ளது. இதன் உயரம் (1,811 அடிகள்) 552 மீட்டர்களாகும். இது ஹொங்கொங் தீவில் உள்ள உயரமான மலையாகும். அதேவேளை இது ஹொங்கொங்கில் உள்ள உயரமான மலையல்ல. ஹொங்கொங்கில் உள்ள உயரமான மலை டை மோ சான் மலை ஆகும். 

இருப்பினும் இந்த விக்டோரியா சிகரத்தில் வானொலி அலைக் கோபுரம் ஒன்று கட்டப்பட்டுள்ளது. அதனைச் சூழ வசதிமிக்கவர்களின் அழகிய வசிப்பிடங்களைக் கொண்டுள்ளன. இம்மலைப் பகுதியில் உள்ள வீடுகளும் அதிக விலையானவைகள் ஆகும். அத்துடன் ஹொங்கொங் வரும் சுற்றுலா பயணிகளைக் கவரும் இடங்களில் முதன்மையானதும் ஆகும். இந்த விக்டோரியா சிகரத்தில் இருந்து பார்த்தால், ஹொங்கொங் மையம், வஞ்சாய், மற்றும் கவுலூன் பக்கம் உள்ள கட்டடங்கள் அனைத்தையும் காணக்கூடியதாக இருக்கும். குறிப்பாக ஹொங்கொங் வரும் சுற்றுலாப் பயணிகள் போகும் முதன்மையான இடங்களில் இந்த விக்டோரியா சிகரத்தில் கட்டப்பட்டிருக்கும் சிகரக் கோபுரமும் ஒன்றாகும்.

## வரலாறு
19ம் நூற்றாண்டுகளில் இந்த விக்டோரியா சிகரம் ஐரோப்பியர்களின் ஆதிக்கப் பகுதியாகவே இருந்தது. வீடுகளும் ஐரோப்பியர்களின் வீடுகளாகவே இருந்தன. தற்போதும் அதிகமான வீடுகள் ஐரோப்பியர்களுடையதாகவே உள்ளன. ஐரோப்பியர்கள் இந்த மலையை விரும்பி தமது வசிப்பிடங்களை அமைத்தமைக்கான முக்கியக் காரணம், இந்த மலையையின் இயற்கை அமைவு, இயற்கையுடன் கூடிய சிறப்பான காலநிலை மற்றும் இம்மலையில் இருந்து பார்த்தால் ஹொங்கொங்கின் பிரதான நகரங்கள் எல்லாம் காணக்கூடியதாக இருக்கும் காட்சி போன்றவைகளாகும். பிரித்தானியரின் ஆட்சிக் காலத்தில் ஹொங்கொங்கில் இருந்த ஆளுநர்கள் ஆறு பேரின் வசிப்பிடங்கள் இந்த விக்டோரியா மலையிலேயே இருந்தன.

அத்துடன் இந்த விக்டோரியா மலை போக்குவரத்திற்கான சிகரம் டிராம் வண்டி சேவைத் தொடங்கியப் பின், இம்மலை பகுதியில் உள்ள வசிப்பிடங்களின் பெறுமதி மேலும் உயர்ந்தன.

## மேற்கோள்கள்
  

## வெளியிணைப்புகள்

* Official site of the Peak Tramways and Tower
* The Peak to undergo facelift  (Chinese) 
* Peak Lookout Restaurant 
* More photos of Victoria Peak
* Photos of Victoria Peak at official Hong Kong tourism website 
* The Peak and the Hikers' Trail

பகுப்பு:சென்ட்ரல்_மற்றும்_மேற்கு_மாவட்டம்
பகுப்பு:ஹொங்கொங்கில் உள்ள மலைகள்
பகுப்பு:ஹொங்கொங் தீவு
வின்சுலோ தமிழ் ஆங்கில அகராதி

**வின்சுலோ தமிழ்-ஆங்கில அகராதி** விரிவான ஒரு அகராதியாக 1862 ம் ஆண்டு வெளிவந்தது. இதனை அமெரிக்க மிசனைச் சேர்ந்த வண. மிரோன் வின்சுலோ (*Rev. Miron Winslow D.D*) தொகுத்தார். இதில் 67,000 சொற்கள் இருந்தன. 8,000 வடமொழிச் சொற்களும் தொகுக்கப்பட்டன.

## மேற்கோள்கள்

## வெளி இணைப்புகள்
* A comprehensive Tamil and English Dictionary of High and Low Tamil - கூகிள் நூல்களில் மூலம்

பகுப்பு:தமிழ் ஆங்கில அகராதிகள்
ஊடகத்துறை வரலாறு - இலங்கைத் தமிழ் நூல் பட்டியல்

இலங்கை எழுத்தாளர்களினால் எழுதி வெளியிடப்பட்ட **ஊடகம், ஊடகவியலாளர், ஒலிபரப்புத்துறையினர் பற்றிய வரலாற்று தமிழ் நூல்கள்** கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப்படுத்தியே தொகுக்கப்பட்டுள்ளது.
## ஆண்டுகள் 1951 - 1960
## ஆண்டுகள் 1961 - 1970
## ஆண்டுகள் 1971 - 1980
## ஆண்டுகள் 1981 - 1990
### ஆண்டு 1984
* *பத்திரிகையாளன்:* *ஈழநாடு வெள்ளிவிழா சிறப்பிதழ்* - எஸ். எஸ். குகநாதன். (தலைவர்). யாழ்ப்பாணம்: வட இலங்கை பத்திரிகையாளர் சங்கம், 1வது பதிப்பு: பெப்ரவரி 1984

## ஆண்டுகள் 1991 - 2000
### ஆண்டு 1999
* *ஜீவநதி: மணிவிழாச் சிறப்பு மலர்* - மணிவிழாக் குழு. தெகிவளை: மணிவிழாக் குழு, 1வது பதிப்பு: நவம்பர் 1999.

## ஆண்டுகள் 2001 - 2010
### ஆண்டு 2001
* *துரைவி நினைவலைகள்* - து. வி. ராஜ்பிரசாத் (பதிப்பாசிரியர்) 1வது பதிப்பு: பெப்ரவரி 2001.

### ஆண்டு 2002
* *என்னுள் என்னோடு* - எஸ். கே. காசிலிங்கம். 1வது பதிப்பு: மார்ச் 2002.

### ஆண்டு 2005
* *ஒலி அலையில் என் நினைவலைகள்* - விசாலாட்சி ஹமீது. 2வது பதிப்பு: ஒக்டோபர் 2005, 1வது பதிப்பு: மார்ச் 2005.
### ஆண்டு 2006
* *ப்ரியநிலா: அமீன் சிறப்பு மலர்* - உயன்வத்தை றம்ஜான் (இதழாசிரியர்). தெவனகல: ப்ரியநிலா பதிப்பகம், 1வது பதிப்பு: ஜுலை 2006. 

### ஆண்டு 2007
* *வானொலிக் கலை* - விமல் சொக்கநாதன். 1வது பதிப்பு: ஏப்ரல் 2007, .

## ஆண்டு குறிப்பிடப்படாதவை
## உசாத்துணை
* நூல்தேட்டம்: தொகுதி 01 முதல் 06 வரை  - என். செல்வராஜா (இலண்டன்) , , .
* இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன்,  , , , , , , , , , 
* இவர்கள் நம்மவர்கள் பாகம் 01 முதல் 05 வரை  - பீ. எம். புன்னியாமீன், , , , , 
* இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN  0253- 8229
* **பயனர்களால் பார்க்கப்படும் நூல்கள்**

பகுப்பு:இலங்கைத் தமிழ் நூற்பட்டியல்கள்
டூபூய் மூசே பிரெஞ்சு தமிழ் அகராதி

**டூபூய் மூசே பிரெஞ்சு தமிழ் அகராதி** என்பது 1850 ஆம் ஆண்டு பாண்டிச்சேரியில் வெளிவந்த பிரெஞ்சு தமிழ் அகராதி ஆகும். இது பதிப்புகள் பின்னர் 1938 இலும், 1942 இலும் வெளிவந்தன.  இதனை டூபூய் (Duipuis), மூசே (Mousset) ஆகியோர் தொகுத்தனர்.
  

பகுப்பு:தமிழ் பிரெஞ்சு அகராதிகள்
பகுப்பு:1850 தமிழ் நூல்கள்
உச்சவிரும்பி

**உச்சவிரும்பி** *(Extremophile)* என்பது புவியில் வாழும் பெரும்பாலான உயிரினங்களுக்கு தீங்கு விளைவிக்கும் வாழ்விடச் சூழலில் தழைத்து வளரும் உயிரினம் ஆகும்.

1980 மற்றும் 90களில் நுண்ணுயிர்கள் உச்ச அளவான சூழலில் வாழும் திறன் பெற்றுள்ளன என்பதை உயிரியலாளர் கண்டறிந்தனர். வெந்நீர் ஊற்றுகள், உறைபனி, அம்மோனியா, ஹைட்ரஜன் சல்ஃபைடு போன்ற நச்சு வாயுக்கள், ஆக்சிஜனே இல்லாமை போன்ற சூழலிலும் உயிர்கள் வாழ்வது அறியப்பட்டுள்ளது.

இந்த உயிரினங்கள் அவ்வவற்றிற்கே உரிய சூழல் முடுக்கை நன்கு பயன்படுத்திக் கொண்டது புவியின் தொடக்க காலங்களில் உயிரினங்கள் தோன்ற வழிவகுத்தது என்று கருதப்படுகிறது.

## வகைகள்
**அமிலவிரும்பி**

3 மற்றும் அதற்கு குறைவான pH உள்ள சூழலில் வாழும் உயிரினம்.

**காரவிரும்பி**

9 மற்றும் அதற்கு அதிகமான  pHஉள்ள சூழலில் வாழும் உயிரினம்

உப்பு விரும்பி

வாழ்வதற்கு அதிக உப்பு அவசியம் தேவைப்படும் உயிரினம்

மிகைவெப்ப விரும்பி

80 - 122 டிகிரி செல்சியசு வெப்பநிலையில் வாழும் உயிரினம்

**கதிர்வீச்சு எதிர்ப்பி**

புறஊதா கதிர்வீச்சு மற்றும் உட்கருக் கதிர்வீச்சையும் எதிர்த்து வாழும் உயிரினம்

**வெப்பஅமில விரும்பி**

வெப்ப மற்றும் அமில விரும்பி

**உலர் விரும்பி**

உச்ச கட்ட உலர் சூழலில் (பாலைவனம்) வாழும் உயிரினம்

## சான்றுகள்

பகுப்பு:உயிரியல் துறைச்சொற்கள்
பகுப்பு:நுண்ணுயிரியல்
பகுப்பு:நுண்ணுயிர்கள்
பகுப்பு:வானுயிரியல்
பகுப்பு:பாக்டீரியாக்கள்
பகுப்பு:சூழலியல்
தமிழ் உருசிய அகராதி (1960)

**தமிழ் உருசிய அகராதி** ஒன்று 1960-இல் கோர்சுகி, உரூதின் ஆகியோர் பதிப்பித்தனர்.  இதில் 38 000 சொற்கள் உள்ளன.  இது பின்னர் உருசிய தமிழ் அகராதி வெளிவரவும் பயன்பட்டது.  

## உசாத்துணைகள்
* வாழ்வியற் களஞ்சியம். தொ 1.

பகுப்பு:தமிழ் உருசிய அகராதிகள்
தமிழிலக்கிய அரபுச்சொல் அகராதி

**தமிழிலக்கிய அரபுச்சொல் அகராதி** என்பது 1983 இல் வெளிவந்த தமிழ் அரபு இலக்கியத் துறை அகராதி ஆகும்.  இதை மதுரை காமராசர் பல்கலைக்கழகம் வெளியிட்டது.  
## ஆசிரியர்
* முனைவர் ம. மு. உவைஸ் 
## உசாத்துணைகள்
* வாழ்வியற் களஞ்சியம். தொகு 1.

பகுப்பு:தமிழ் அரபு அகராதிகள்
மிகைவெப்ப விரும்பி

**மிகைவெப்ப விரும்பிகள்** (Hyperthermophile) என்பன ஒருவகை உச்ச விரும்பிகள் ஆகும். இவை மிகச் சூடான சூழலிலும் (60 முதல் 100 டிகிரி செல்சியசு வரை) வாழக் கூடியவை. 80 டிகிரி செல்சியசில் இவை நன்கு வளரக் கூடியவை. மிகைவெப்ப விரும்பிகள் பெரும்பாலும் ஆர்க்கியா தொகுதி உயிரினங்களே. சில பாக்டீரியங்களும் மிகைவெப்ப விரும்பிகளாக உள்ளன. பல மிகைவெப்ப விரும்பிகள் அமில விரும்பிகளாகவும் உள்ளன. இவை அமிலவெப்ப விரும்பிகள் என்று அழைக்கப்படுகின்றன. முதன் முதலாக 1965 ஆண்டு ஆண்டு, தாமசு புரோக்கு என்பவர் யெல்லோசுட்டோன் தேசியப் பூங்காவில் உள்ள வெந்நீர் ஊற்றுகளில் மிகைவெப்ப விரும்பிகளைக் கண்டறிந்தார். அன்று முதல் இது வரை 70க்கும் மேற்பட்ட மிகைவெப்ப விரும்பிகள் இனங்காணப்பட்டுள்ளன.

## சான்றுகள்


பகுப்பு:உயிரியல்
பகுப்பு:நுண்ணுயிரியல்
சிகரக் கோபுரம்

**சிகரக் கோபுரம்** (Peak Tower) என்பது ஹொங்கொங், ஹொங்கொங் தீவில் உள்ள ஒரு சுற்றுலாப் பயணிகளையும், உள்ளூர் உல்லாசப் பயணிகளையும் கவரும் ஒரு இடமாகும். இந்தக் கோபுரம் கடல் மட்டத்தில் இருந்து 396 மீட்டர்கள் உயரத்திலும், அதேவேளை விக்டோரியா சிகரத்தில் இருந்து 156 மீட்டர்கள் கீழும் ஒரு முனையில், ஒரு செங்குத்தான பள்ளத்தாக்கை நோக்கி கட்டப்பட்டுள்ளது. இந்த சிகரக் கோபுரத்தின் வான்மாடியில் இருந்து பார்த்தால், விக்டோரியா சிகரத்தின் இயற்கை பசுமை அழகையும், கீழே பள்ளத்தாக்கில் ஆயிரக்கணக்கான வானளாவிகளின் செயற்கை அழகையும் ஒரு சேரக் காணலாம். அதுவும் இரவு நேரக் காட்சி காண்போரைக் கொள்ளைக்கொள்ள வைப்பதாகும். இந்தக் கோபுரம் சிறப்பாக ஹொங்கொங் வரும் சுற்றுலாப் பயணிகளை ஈர்ப்பதற்கென்றே கட்டப்பட்ட ஒரு அழகியக் கட்டமாகும். அத்துடன் இந்தக் கோபுரத்திற்குச் செல்வதற்கென சிறப்பு சிகர டிராம் வண்டி சேவை ஒன்றும் உள்ளது. அது செங்குத்தாகச் செல்லும் கம்பித்தடம் டிராம் வண்டிச்சேவை வகையைச் சேர்ந்ததாகும். இந்தச் சிகரக் கோபுரத்திற்கான பயணத்தை மேற்கொள்வோர், அநேகமாக "சிகர டிராம் வண்டி" பயணத்தின் ஊடாகவே செல்வர். எனவே இந்த இரண்டு விடயங்களும் ஹொங்கொங் வரும் சுற்றுலா பயணிகளை ஈர்ப்பவையாகும். அத்துடன் சுற்றுலாப் பயணிகளை ஈர்ப்பதற்கான வேறு பல விடயங்களும் இந்தச் சிகரக் கோபுரத்தின் உள்ளே உள்ளது.

## உரிமை
இந்த சிகரக் கோபுரம் மற்றும் சிகர டிராம் வண்டி சேவை இரண்டிற்குமான உரிமை ஹொங்கொங் மற்றும் சங்காய் உல்லாசகக் குழுமத்தினர் ஆகும். இந்த இரண்டுக்குமான பொதுப் பெயராக "The Peak" என்று அழைக்கப்படுகின்றது.
## வரலாறு

1881களில் அலெக்சாண்டர் பைண்ட்லே இசுமித் என்பவருக்கு, தற்போது சிகரக் கோபுரம் கட்டப்பட்டிருக்கும் இடத்தில் "சிகர உல்லாசகம்" என ஒரு உல்லாசகம் இருந்தது. இவரே கம்பித் தடங்களில் செங்குத்தாகச் செல்லும் டிராம் இரயில் வண்டி சேவையை ஹொங்கொங்கில் அறிமுகப்படுத்தியவராவார்.  அக்காலகட்டத்தில் இந்த டிராம் இரயில் வண்டி பாதை மற்றும் நிறுத்தகத்தை கட்டி முடிப்பதற்கு மூன்று ஆண்டுகள் பிடித்துள்ளன. இந்தக் கட்டுமானப் பணிகளுக்குத் தேவையான பொருள்களையும் இயந்திர உதவிகள் இன்றி, தொழிலாளர்களின் கடினமான உடல் உழைப்பின் ஊடாகவே மேலே எடுத்து வரப்பட்டுள்ளன. அவ்வாறு கட்டப்பட்ட முதல் நிறுத்தகம் மரப்பலகைகளினால் ஆனதாகும்.  The Peak Tram was opened for public service on 28 May 1888 by the then Governor Sir George William des Voeux. அதன் பின்னர் 1972 ஆம் ஆண்டுகளில்

## மேற்கோள்கள்
 

## வெளியிணைப்புகள்

* சிகரக் கோபுரத்தின் அதிகாரப்பூர்வ இணையத்தளம் 

பகுப்பு:ஹொங்கொங் கட்டிடக்கலை
பகுப்பு:ஹொங்கொங் காண்போர் கவரிடங்கள்
பகுப்பு:ஹொங்கொங் சுற்றுலா தளங்கள்
பகுப்பு:ஹொங்கொங் தீவு
அரபுத் தமிழ் அகராதி (1902)

**அரபுத் தமிழ் அகராதி** குலாம் காதிறு நாவலரால் தொகுக்கப்பட்டு 1902 ம் ஆண்டு வெளிவந்த அரபு - தமிழ் அகராதி ஆகும். தமிழில் முதலில் வெளிவந்த அரபுத் தமிழ் அகராதிகளில் இதுவும் ஒன்று. இது தமிழ்நாடு அரசால் நாட்டுமை ஆக்கப்பட்ட நூல் ஆகும்.

## மேற்கோள்கள்

## உசாத்துணைகள்
* வாழ்வியற் களஞ்சியம். தொ 1.

பகுப்பு:தமிழ் அரபு அகராதிகள்
சூழலியல் முடுக்கு

**சூழலியல் முடுக்கு** *(ecological niche)* என்பது ஒரு குறிப்பிட்ட சிற்றினம் வாழத்தகவமைத்துக் கொண்ட சூழலின் ஒரு பகுதி ஆகும்.

right|thumb|யூகலிப்டசு இலைகளை மட்டுமே உண்டு வாழும் கோலா கரடி
யூகலிப்டசு இலைகளைக் கோலா கரடிகளைத் தவிர வேறு எந்த விலங்கும் சாப்பிடுவதில்லை. எனவே அருமையான ஒரு சூழல் முடுக்கில் கோலா கரடிகள் வாழ்கின்றன. இச்சூழல் முடுக்கில் அவைகளுக்கு எந்தவித போட்டியும் இல்லை. ஆனால் யூகலிப்டசு இலைகள் அவ்வளவு ஆற்றலை அளிப்பதில்லை. எனவே கோலா கரடிகள் ஒரு நாளில் முக்காற் பங்கு உறங்கி எந்த வேலையும் செய்யாமல் தமது ஆற்றலைச் சேமிக்கின்றன.

வெந்நீர் ஊற்றுகளில் சாதாரண உயிர்களால் வாழ முடியாது. ஆனால் மிகைவெப்ப விரும்பிகள் எனும் உச்ச விரும்பிகள் அங்கே வாழ்கின்றன.
## மேற்கோள்கள்

பகுப்பு:சூழலியல்
பகுப்பு:உயிரியல்
நமச்சிவாயக் கவிராயர்

**நமச்சிவாயக் கவிராயர்** என்பவர் திருநெல்வேலி மாவட்டத்திலுள்ள விக்கிரமசிங்கபுரம் எனும் ஊரில் 17 ஆம் நூற்றாண்டில் வாழ்ந்த ஒரு கவிஞர். இவர் சிங்கை உலகம்மை பிள்ளைத் தமிழ், சிங்கை உலகம்மை கலித்துறை அந்தாதி, சிங்கை உலகம்மை கொச்சகக் கலிப்பா, சிங்கை உலகம்மை பதிற்றுப்பத்து அந்தாதி, சிங்கை உலகம்மை சந்த விருத்தம், சிங்கை சிலேடை வெண்பா ஆகிய நூல்களை இயற்றியுள்ளார். இந்நூல் **சிங்கை பிரபந்தத் திரட்டு** என்கிற பெயரால் அழைக்கப்படுகின்றன.

பகுப்பு:தமிழ்ப் புலவர்கள்
சேரந்தையப் புலவர்

தூத்துக்குடி மாவட்டம், சிவகளை எனும் ஊரில் வாழ்ந்த புலவர் **சேரந்தையப் புலவர்**. இவர் பாடிய பாடல் ஒன்றிற்கு மகிழ்ந்த அரசன் கட்டபொம்மன் இந்தப் புலவரின் சமுதாயத்தினருக்குச் சிறப்பளிக்கும் விதமாகத் தைப்பூசத் தினத்தன்று திருச்செந்தூர் முருகன் உற்சவச் சிலையினை சங்குமுகநாட்டு இல்லத்தார் சமுதாய மண்டபத்தில் வைத்து சிறப்பு வழிபாடு செய்து கொள்ள சிறப்பு அனுமதி அளித்ததாகக் கூறுகின்றனர். இந்த உரிமையின்படி இன்றும் திருச்செந்தூரில் தைப்பூசத் தினத்தன்று முருகன் உற்சவச் சிலை சங்குமுகநாட்டு இல்லத்தார் மண்டபத்திற்குக் கொண்டு வரப்பட்டு வழிபாடு நடத்தப்பட்டு வருகிறது. 

பகுப்பு:தமிழ்ப் புலவர்கள்
இலகு சிங்கள தமிழ் அகராதி

**இலகு சிங்கள தமிழ் அகராதி** என்பது 2003 ம் ஆண்டு இலங்கையில் வெளிவந்த ஒரு சிங்களம் - தமிழ் அகராதி ஆகும்.  இது தற்போது நூலகத் திட்டத்தி முழுமையாகக் கிடைக்கிறது.  

## வெளி இணைப்புகள்
* இலகு சிங்கள தமிழ் அகராதி

பகுப்பு:தமிழ் சிங்கள அகராதிகள்
அரபு தமிழ் அகராதி (1965)

**அரபு தமிழ் அகராதி** ஒன்று 1965 இல் வெளிவந்தது. இது தூய தமிழில் எழுதப்பட்டுள்ளது.  இதனை குத்புல்பரீத் ஜமாலிய்யா அஸ்ஸையித் யாசீன் மௌலானா அல் ஹஸனிய்யுல் ஹாஷிமிய்யி (ரலி) அவர்கள் எழுதினார்.  

## மேற்கோள்கள்


பகுப்பு:தமிழ் அரபு அகராதிகள்
குலாம் காதிறு நாவலர்

**குலாம் காதிறு நாவலர்** (நாகூரில் 19ஆம் நூற்றாண்டு, 1833 - 1908) ஒரு தமிழ் புலவர் ஆவார்.  இவர் தமிழ், அரபு, ஆங்கிலம் ஆகிய மும்மொழிகளிலும் புலமை பெற்றிருந்தார். இவர் எழுதிக்குவித்த இலக்கியங்கள் அனேகம். கவிதை இலக்கியங்கள் பத்தொன்பது. உரைநடை இலக்கியங்கள் ஏழு. மொழிபெயர்ப்பு நூல்கள் மூன்று. இலக்கண நூல்கள் இரண்டு. இதர நூல்கள் இரண்டு. காப்பியங்கள், கலம்பகங்கள், கோவைகள், அந்தாதிகள், மாலைகள், உரை நூல்கள் என இவர் 24 நூல்களை எழுதியுள்ளார் அதனை தமிழக அரசு 2007 ஆம் ஆண்டு நாட்டுடைமையாக்கியது. காப்பியங்கள், கலம்பகம், கோவைகள், அந்தாதிகள், மாலைகள், உரைநூல்கள் என அவர் இயற்றிய இலக்கிய வகைகள் அனேகம். நாகூர் நாயகத்தின் வரலாற்றை முதல் முதலில் நூலாகக்(கன்ஜுல் கறாமாத்து)  கொண்டு வந்தவர் குலாம் காதிறு நாவலர் தான்.இவர் **நான்காவது நக்கீரர் என்று இன்றும் அழைக்கப்படுகிறார்**. இவரின் தலைசிறந்த மாணவர்களில் ஒருவர் தான் மறைமலை அடிகளார்.

## இளமைப்பருவம்
குலாம் காதிரு அவர்கள் 1833ஆம் ஆண்டு நாகூரில் உள்ள செல்வசெழிப்பான தமிழ் இராவுத்தர் குடும்பத்தில் பிறந்தார். இவரின் தந்தை பெயர் ஆயுர்வேத பாஸ்கர பண்டித வாப்பு இராவுத்தர். இவரது முன்னோர்கள் ராமநாதபுரம் மாவட்டத்தில் இருந்து வந்து நாகூரில் குடியேறினர்
## படைப்புகள்
# கன்சூல் கறாமத்து
# நாகூர்ப் புராணம்
# ஆரிபு நாயகம்
# புலவராற்றுப்படை
# அரபுத் தமிழ் அகராதி
# முகாஷஃபா மாலை
# உமறு பாஷா யுத்த சரித்திரம், ரைனால்ட்ஸ். தமிழாக்கம்.
# பொருந்தா இலக்கணம்

## மேற்கோள்கள்

## வெளி இணைப்புகள்
* தமிழகம்.வலை தளத்தில் குலாம் காதிறு நாவலர் எழுதிய நூல்கள் 

பகுப்பு:தமிழ்ப் புலவர்கள்
பகுப்பு:இசுலாமியத் தமிழறிஞர்கள்
பகுப்பு:நாட்டுடைமை நூல்களின் ஆசிரியர்கள்
பகுப்பு:தமிழ் அகராதி தொகுப்பாளர்கள்
சிங்கள தமிழ் அகராதி (1964)

**சிங்கள தமிழ் அகராதி** என்பது 1964 ம் ஆண்டு அற்லஸ் ஹோல் பதிப்பகத்தால் வெளியிடப்பட்ட சிங்களம் - தமிழ் அகராதி ஆகும்.  இது "அரசாங்க அலுவல்கள் யாவும் நடத்தப்படும் இத்தருணத்தில்" சிங்களத்தை கற்க உதவும் வண்ணம் உருவாக்கப்பட்டது 

## வெளி இணைப்புகள்
* சிங்கள தமிழ் அகராதி

பகுப்பு:தமிழ் சிங்கள அகராதிகள்
தமிழ் சிங்கள அகராதி (1972)

**தமிழ் சிங்களம் அகராதி** என்பது 1964 ம் ஆண்டு அற்லஸ் ஹோல் பதிப்பகத்தால் வெளியிடப்பட்ட தமிழ் - சிங்களம் அகராதி ஆகும்.  இது என். டி. பேரிசு அவர்களால் தொகுக்கப்பட்டது.  

## வெளி இணைப்புகள்
* சிங்கள தமிழ் அகராதி

பகுப்பு:தமிழ் சிங்கள அகராதிகள்
புளூஸ்டார் நடவடிக்கை

**புளூஸ்டார் நடவடிக்கை** (*Operation Blue Star*) என்பது சூன் 3-6, 1984-ல் நடைபெற்ற இந்திய ராணுவத்தின் நடவடிக்கை ஆகும். அம்ரித்சர் நகரின் பொற்கோயிலில் தஞ்சம் புகுந்த சீக்கியப் பிரிவினைவாதிகளை பிடிக்கும் பொருட்டு, அப்போதைய இந்தியப் பிரதமரான இந்திரா காந்தியின் ஆணைப்படி இந்த நடவடிக்கை மேற்கொள்ளப்பட்டது. காலிஸ்தான் இயக்கத்தின் தலைவர் ஜர்னையில் சிங் பிந்தரன்வாலாவால் தலைமை தாங்கப்பட்ட பிரிவினைவாதிகள் பெருமளவில் ஆயுதங்களை சீக்கியக் கோவிலில் சேர்த்ததாக குற்றம் சாட்டப்பட்டனர். 

இந்த நடவடிக்கை இந்திய இராணுவத்தினால் டாங்கிகள் மற்றும் கவச வாகனங்களோடு நடத்தப்பட்டது. ராணுவ நடவடிக்கை வெற்றி பெற்றாலும், இத்தகைய நடவடிக்கை பெருத்த விவாதத்துக்குள்ளானது, குற்றம் சாட்டப்பட்டது. தாக்குதலின் காலம் மற்றும் முறைக்கு அரசு அளித்த நியாயப்படுத்தும் விவரணைகள் பெருமளவில் கேள்விக்குள்ளாக்கப்பட்டன. இந்தியா டுடே பத்திரிகையால் "புளூஸ்டார் நடவடிக்கை" முதல் 10 அவமானகரமான அரசியல் நடவடிக்கைகளில் ஒன்றாக கூறப்பட்டது.

அரசுத் தரப்பில், சாவு எண்ணிக்கை ராணுவத்தில் 83 ஆகவும் பொதுமக்கள் தரப்பில் 492 ஆகவும் கூறப்படினும் சில தன்னிச்சையான மதிப்பீடுகள் சாவு எண்ணிக்கையை 1500 வரை இருக்குமென கூறுகின்றன.

இந்த ராணுவ நடவடிக்கை உலகம் முழுவதிலுமுள்ள சீக்கியர்களிடையே பெரும் கிளர்ச்சியை உண்டு பண்ணியது. மேலும் இந்தியாவிலும் பதட்ட நிலையால் சீக்கியர் மேல் பல இடங்களில் தாக்குதலும் நடைபெற்றது. ராணுவத்தில் இருந்த சீக்கியர் ஆட்சிக்கெதிராக கிளர்ச்சி செய்தனர். இந்திய அரசு குடியாண்மை பணிகளிலும் ராணுவத்திலும் இருந்த பல சீக்கியர் பணிகளைத் துறந்தனர். மேலும் சில சீக்கியர்கள் இந்திய அரசால் அளிக்கப்பட விருதுகளையும் பாராட்டுப் பத்திரங்களையும் அரசிடம் திரும்பக் கொடுத்தனர். ராணுவ நடவடிக்கை நடைபெற்ற நான்கு மாதங்களுக்கு பிறகு, அதாவது 31 அக்டோபர் 1984 அன்று, இந்திரா காந்தி இரண்டு சீக்கிய மெயக்காப்பாளர்களால் படுகொலை செய்யப்பட்டார். இது ஒரு பழிவாங்கிய நிகழ்வாகவே இன்றும் பார்க்கப்படுகிறது. தான் கொல்லப்படுவதற்கு முதல் நாளிரவு ஒரு அரசியல் கூட்டத்தில், "இந்தியாவுக்காக என் உயிர் போனால் நான் வருத்தப்படமாட்டேன். என் ஒவ்வொரு துளி ரத்தமும் இந்தியாவை பலமிக்க நாடாக்கும்", என்று இந்திரா காந்தி பேசினார். இந்திரா காந்தியின் படுகொலையைத் தொடர்ந்து 5000-க்கும் மேற்பட்ட சீக்கியர்கள் சீக்கிய-எதிர்ப்புக் கலகங்களில் கொல்லப்பட்டனர். சீக்கிய இனத்தவரிடையே இது ஒரு வரலாற்று முக்கியத்துவம் வாய்ந்த நிகழ்வாக பார்க்கப்படுகிறது. சீக்கியரால் 'பெரும் படுகொலை' எனக் கருதப்படும், 1761-ல் ஆப்கானிய அகமது ஷா அப்தாலி-யின் சீக்கிய இனப் படுகொலையோடு இந்நிகழ்வு ஒப்பு நோக்கப்படுகிறது.

## பிரித்தானியாவின் பங்கு
பிரித்தானியாவின் அரச ஆவணங்கள் 30 வருடங்களின் பின்னர் பொதுவில் விடும் வழக்கு உள்ளது. அதன்படி அண்மையில் வெளியிடப்பட்ட ஆவணங்களின்படி பொற்கோயில் மீதான தாக்குதலுக்கு பிரித்தானிய அரசிடம் இந்தியா உதவி கேட்டதாகவும் அதற்கு மார்கரெட் தாட்சர் தலைமையிலான அரசு இராணுவத் திட்டத்தை அமைக்க சிறப்பு வான்சேவை பிரிவைச் சேர்ந்த ஒரு இராணுவ அதிகாரியை அனுப்பி திட்டம் தீட்டியதாக தெரிவிக்கப்பட்டுள்ளது. பின்னர் தகவல்கள் கசிந்ததைத் தொடர்ந்து பிரித்தானியா பொற்கோவில் மீதான தாக்குதல் நடவடிக்கைக்கு ஆலோசனை வழங்கியதை ஒத்துக்கொண்டது. ஆயினும் தங்கள் அறிவுரையில் இருந்து தாக்குதல் நடவடிக்கை மாறுபட்டிருந்ததாக பிரித்தானியா தெரிவித்துள்ளது.

## உசாத்துணை


பகுப்பு:இந்தியப் படைத்துறை நடவடிக்கைகள்
பகுப்பு:அம்ரித்சர்
பகுப்பு:சீக்கிய வரலாறு
பகுப்பு:காலிஸ்தான் இயக்கம்
பகுப்பு:இந்திரா காந்தி ஆட்சி
பகுப்பு:இந்திராகாந்தி படுகொலை
உருசிய தமிழ் ஆரம்ப அகராதி

**உருசிய தமிழ் ஆரம்ப அகராதி** என்பது 1987 ம் ஆண்டு வெளிவந்த உருசியம் - தமிழ் அகராதி ஆகும்.  இதில் 2100 சொற்கள் உள்ளன.  இது ஒரு உருசிய மொழியின் தொடக்க கட்ட மாணவருக்காக தொகுக்கப்பட்டது.  

## வெளி இணைப்புகள்
* உருசியம் - தமிழ் ஆரம்ப அகராதி

பகுப்பு:தமிழ் உருசிய அகராதிகள்
பகுப்பு:சான்று எதுவும் தரப்படாத கட்டுரைகள்
டச்சு - தமிழ் தமிழ் - டச்சு அகராதி

**டச்சு - தமிழ் தமிழ் - டச்சு அகராதி** என்பது 1997 ம் ஆண்டு வெளியிடப்பட்ட ஒரு அகராதி ஆகும்.  இதை கனகசபாபதி சரவணபவன் அவர்கள் தொகுத்தார்.  இது டச்சு மொழியை புலம்பெயர் தமிழர் முழுமையாகக் கற்க உதவும் வண்ணம் தொகுக்கப்பட்டுள்ளது.  

## வெளி இணைப்புகள்
* டச்சு - தமிழ், தமிழ் - டச்சு அகராதி

பகுப்பு:தமிழ் டச்சு அகராதிகள்
குன்றூர்

தொன்றுமுதிர் வேளிர் என்றும் தொன்முது வேளிர் என்றும் குறிப்பிடப்படும் வேளிரின் பழங்குடி மக்கள் வாழ்ந்த ஊர் குன்றூர். இந்தக் குடியைச் சேர்ந்த உழவர் பெருமக்கள் வயலில் மேயும் ஆமைகளைப் பிடித்துவந்து அதனைச் சுட்டு உண்பர். (பரணர் - நற்றிணை 280)

இந்தக் குன்றூருக்குக் கிழக்குப்பக்கம் கடல் இருந்தது. (மாங்குடி மருதனார் - குறுந்தொகை 164)

பகுப்பு:சங்க காலப் புவியியல்
பேகன்

**பேகன்** என்பவர் ஒரு தமிழ் வேளிர் மன்னர் ஆவார். இவர் தமிழ் இலக்கியங்களில் கடையெழு வள்ளல்களுள் ஒருவராக போற்றப்படுகிறார். புலவர் பரணரின் சமகாலத்தவரான ஆவியார் குலத்தின் தலைவரான இவர், கொடைக்கும் கருணைக்கும் பெயர் பெற்றவர். பொதினி (பழனி) மலைக்குத் தலைவர். மழை வளம் மிக்க அம்மலையின் காட்டில் மயில்கள் திரிந்து கொண்டிருக்கும். ஒருநாள் அப்படித் திரிந்து கொண்டிருந்த ஒரு மயில் அகவியதைக் கேட்டு, அது குளிரால் நடுங்கி அகவியது என்று நினைத்தார். அவரகத்தே அருள் உணர்ச்சி பெருகவே, தமது போர்வையை அம்மயிலுக்குப் போர்த்தினார். மயில் போர்வையைப் பயன்படுத்திக் கொள்ளுமா? கொள்ளாதா? எனச் சிறிதும் எண்ணிப் பாராமல் இத்தகைய செயல் செய்தார். இதனையே ‘கொடைமடம்’ எனச் சான்றோர் போற்றிக் கூறினர். 

பேகனுக்கு கண்ணகி என்ற மனைவி இருந்தார். பேகன் மனைவியை விட்டுப் பிரிந்து வேறு பெண்களுடன் தொடர்பில் இருந்தார். இச்செயலைப் புலவர்கள் கண்டித்து இவரை மீண்டும் அவரின் மனைவியுடன் சேர்த்துவைத்தனர். 

## இவரைப் பற்றிய பாடல்கள்

### பரணர் பாடியவை
* உதவாத இடங்களிலும் பெய்யும் மழை போலப் பேகன் கொடையில் மடையன். ஆனால் படையில் போர் புரியும்போது மடையன் அல்லன்.
* பேகன் யானைமீது செல்லும் பழக்கம் கொண்டவன். மயில் உடுத்திக்கொள்ளாது, போர்த்திக்கொள்ளாது என்பது அவனுக்குத் தெரியும். தெரிந்திருந்தும் தன் போர்வையை மயிலுக்குப் போர்த்திவிட்டான். "எதுவாகிலும், எந்த  அளவினதாயினும் கொடுக்க வேண்டும்" என்று எண்ணிக்கொண்டு கொடுப்பவன். இந்தப் பிறவியில் கொடுத்தால் வரும் பிறவியில் பயன் கிடைக்கும் என்று மறுமை நோக்குவது அன்று அவன் கொடை. பிறர் வறுமையில் வாடக்கூடாது என்று எண்ணிக் கொடுப்பதுதான் அவன் கொடை.
* கொடைவள்ளல் பேகன் கொண்டல் மலை  இது நீரூற்று மிக்க சோலைகளை உடையது. ஈக்கள் மொய்க்கும் தேன் கூடுகள் கொண்டது. தலைவி வாயிலிருந்து வரும் சொற்கள் பேகன் மலை தேன் போல இனித்ததாம்.
* பரணர் பேகனைக் காண அரண்மனைக்குச் சென்றபோது அவன் மனைவி கண்ணகி நிலைமையைக் கூறினாளாம். "என்னைப் போல ஒருத்தின் இன்பத்தை விரும்பி வாழ்கிறான் என்று ஊரார் கூறுகின்றனர்" என்றாளாம். புலவர் பேகனை வேண்டுகிறார். "நான் கிணை அடித்துக்கொண்டு உன்னைப் பாடி வந்தது எல்லாம் உன் மனைவியின் கண்ணீரைத் துடைக்கவேண்டு என்பதற்காகவே" என்கிறார் பரணர்.

### பிறர் பாடியவை
* கபிலர் கூறுகிறார் - பேகன் குதிரையில் சென்று சினங்கொண்டு போர் புரிபவன். என்றாலும் அவன் கைகள் வள்ளண்மை மிக்கவை. இப்படிப் புகழ்ந்த கபிலர் "உன் மனைவி அழுவதை நிறுத்த வேண்டும்" என்று அவனை வேண்டுகிறார்.
* பேகன் ஆண்ட நாடு "பெருங்கல் நாடு" எனப் போற்றப்பட்டது. பேகன் ஆவியர் குடிப் பெருமகன். மழை பொழிந்த மலையில் ஆடிய மயிலுக்குத் தன் ஆடையைப் போர்த்திவிட்டவன். இவனுக்குப் பின் ஓய்மான் நாட்டில் நல்லியக்கோடன் வள்ளலாகத் திகழ்ந்தான் என்கிறார் இடைக்கழிநாட்டு நல்லூர் நத்தத்தனார்.
* பெருஞ்சித்திரனார் குமணனைப் பாடும்போது ஏழு வள்ளல்களுக்குப் பின் இருக்கும் வள்ளல் குமணன் ஒருவனே என்று குறிப்பிடுகிறார். அப்போது முருகக் கடவுள் காக்கும் உயர்ந்த உச்சியை உடைய பெருங்கல் இருக்கும் நாட்டை உடையவன் என்று குறிப்பிடுகிறார்.

## மேற்கோள்

## வெளிப்பார்வை
* பேகன் பற்றிய கொங்கு மண்டல சதகம் பாடல்

பகுப்பு:கடையெழு வள்ளல்கள்
பகுப்பு:சங்ககால ஆவியர்
பகுப்பு:சங்ககால வேளிர் அரசர்கள்
ஆய் ஆண்டிரன்

**ஆய்** கடையெழு வள்ளல்களுள் ஒருவர். பொதியமலைச் சாரலில் உள்ள ஆய்க்குடியைத் தலைநகராகக் கொண்டு ஆட்சி செய்த மன்னன் ஆவான் . இவரை வேள் ஆய் என்றும் ஆய் ஆண்டிரன் என்றும் வழங்குவர்.

## கொடைத்திறம்
ஒளி பொருந்திய நீல நிறமுள்ள நச்சரவம் ஒன்று இவருக்கு ஓர் அரிய ஆடையை அளித்ததாம். நாகம் நல்கிய ஒளிமிக்க ஆடையை இவர், ஆலமரத்தின் கீழிருந்த செல்வராகிய சிவபெருமானுக்கு அளித்தாராம்.இதனை இடைக்கழிநாட்டு நல்லூர் நத்தத்தனார் சிறுபாணாற்றுப்படையில் கீழ்க்கண்டவாறு குறிப்பிட்டுள்ளார்.
:*நிழல்திகழ்*
:*நீலநாகம் நல்கிய கலிங்கம்*
:*ஆலஅமர் செல்வற்கு அமர்ந்தனன் கொடுத்த*
:*சாவம் தாங்கிய சாந்துபுலர் திணிதோள்*
:*ஆர்வ நன்மொழி ஆயும்*
வேள்ஆயைப் போற்றி ஆயை உறையூர் ஏணிச்சேரி முடமோசியார் பாடிய பாடல்களும், துறையூர் ஓடைகிழார் பாடிய பாடலும் புறநானூற்றில் உள்ளன.புறநானூறு மட்டுமின்றி அகநானூறு,குறுந்தொகை மற்றும் சிறுபாணாற்றுப்படை முதலியவற்றிலும் இவரை பற்றிய மேலும் சில பாடல்கள் எழுதப்பட்டுள்ளன..இவர் தன்னை அண்டி வருபவர்களுக்கு,களிறுகளை பரிசாக அளிக்கும் கொடை குணம் கொண்டவர்.இதனை உறையூர் ஏணிச்சேரி முடமோசியார் இவரை பற்றி எழுதிய பாடல்களில் இருந்து அறியலாம்..

## உசாத்துணை

பகுப்பு:கடையெழு வள்ளல்கள்
பகுப்பு:சங்ககால ஆயர்
பகுப்பு:சங்ககால வேளிர் அரசர்கள்
கோட்டியூர் நல்லந்தையார்

**கோட்டியூர் நல்லந்தையார்** சங்ககாலப் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் உள்ளது.
## பெயர் விளக்கம்
:அந்துவன் என்பது ஆண்பால் பெயர். அதன் பெண்பால் பெயர் அந்தை.

## பாடல் சொல்லும் செய்தி
:தலைவனுக்கும் தலைவிக்கும் தொடர்பு. திருமணம் பற்றிப் பேச்சே எழவில்லை. தலைவி மருண்டுபோயிருக்கிறாள். ஆண் இறால் மீனைப்போல மருண்டுபோயிருக்கிறாள். இறால் ஏன் மருண்டது? கருங்கால் குருகு ஒன்று பற்றும்போது தப்பிப் பிழைத்துத் தாழை மரத்துக்கடியில் ஒண்டியது. அங்கே இருந்த தாழம்பூவைப் பார்த்து இதுவும் குருகோ என எண்ணி மருண்டுகொண்டிருந்தது. அந்தக் குருகு மருள்வது போலத் தலைவி மருள்கிறாளாம்.
## மேற்கோள் குறிப்பு

பகுப்பு:சங்கப் புலவர்கள்
நள்ளி

**நள்ளி** கடையெழு வள்ளல்களுள் ஒருவர் மலைவளம் செறிந்த கண்டீர நாட்டினர். இவரை நளிமலை நாடன் என்றும், கண்டீரக் கோப்பெரு நள்ளி என்றும், பெரு நள்ளி என்றும் வழங்கினர். இவனது மலை *தோட்டி மலை* என்பதாகும். நள்ளி, தம் பால் வந்தவர்க்கு நல்குரவால் பின்னர் நலியாதவாறும், வேறோருவர் பால் சென்று இரவாதவாறும் நிரம்ப நல்கும் இயல்பினர்.நள்ளியைப் போற்றிப் பாராட்டி வன்பரணர் பாடிய பாடல்களைப் புறநானூற்றில் காணலாம்

## மேற்கோள்கள்

பகுப்பு:கடையெழு வள்ளல்கள்
பகுப்பு:சங்ககால இளையர்
கோட்டம்பலத்துத் துஞ்சிய சேரமான்

**கோட்டம்பலத்துத் துஞ்சிய சேரமான்** சங்ககாலப் புலவர்களில் ஒருவர். இவர் ஒரு சேர மன்னன். சங்கநூல் தொகுப்பில் இவரது பாடல் ஒன்றே ஒன்று உள்ளது. அது அகநானூறு 168.
## பாடல் தரும் செய்தி
* திணை - குறிஞ்சி
தலைவன் தலைவியைப் பெற்றுத் துய்க்க இரவில் வருகிறான். தலைவி தன்னை அவனுக்குத் தரவில்லை. அவன் வரும் வழியில் அவனுக்கு உள்ள துன்பத்தை எண்ணிக் கலங்குவதாகக் கூறுகிறாள். (திருமணம் செய்துகொண்டு அவளை அடையவேண்டும் என்பது கருத்து)
### குழுமூர் உதியன் அட்டில் (அன்ன தான மடம்)
உதியன் என்னும் பெயர் சேர மன்னனை நினைவூட்டுகிறது. உதியன் குழுமூரில் வாழ்ந்த ஒரு வள்ளல். இவனது அட்டில்-மடத்தில் உணவு உண்ணும் மக்களின் ஒலி இரவும் பகலும் கேட்டுக்கொண்டேயிருக்குமாம். இந்த ஒலி போல ஒலித்துக்கொண்டிருக்கும் அருவி சாயும் மலைவழியில் தலைவன் இரவில் தலைவியை நாடி வருகிறானாம்.
#### குழுமூர்ச் சூழல்
குழுமூரை அடுத்திருந்த குன்றத்தில் ஆனிரை (பசுவினக் கூட்டம்) மேய்ந்துகொண்டே இருக்கும்.

### வழியில் இன்னல்
எதிரொலி கேட்கும் அந்தச் சிலம்பில் யானை குட்டி போட்டிருக்குமாம். ஆண் யானை அந்தக் குட்டியைக் காக்குமாம். அங்குள்ள அளை என்னும் கற்குகையில் இருந்துகொண்டு வரிப்புலி உரறுமாம் (உருமுமாம்). அந்த வழியில் அங்குப் பழக்கப்பட்ட கானவர் மக்களே செல்வதில்லையாம். அந்த வழியில் தலைவன் வருதல் தலைவிக்குக் கவலை அளிக்கிறதாம்.
### தலைவியின் வேண்டுதல்
வான் தோய் வெற்ப! ஆன்றல் வேண்டும் (பொறுத்துக்கொள்ளுதல் வேண்டும்). யாமப் பொழுதை இன்று உன்னோடு போக்கினால் நாளைய நிலையை எண்ணி என் உள்ளம் துன்புற்றுக்கொண்டே இருக்கும். எனவே இரவில் வரவேண்டாம்.

பகுப்பு:சங்கப் புலவர்கள்
பகுப்பு:சங்கப்புலவர்களில் சேர வேந்தர்கள்
பகுப்பு:சங்ககாலச் சேரர்
குழுமூர்

குழுமூர் சங்ககாலத்தில் பெயர்பெற்று விளங்கிய ஊர்களில் ஒன்று. அது மலைச்சாரலில் அமைந்திருந்தது. பசுக்கூட்டம் அங்கு மேயும். 

இவ்வூரில் இருந்த வள்ளல் உதியன். உதியன் என்னும் பெயர் சேர மன்னனை நினவூட்டுகிறது. எனவே இந்த ஊர் சேரநாட்டுப் பகுதியில் இருந்தது எனத் தெரிகிறது. 

உதியன் மடம் கட்டி அன்னதானம் செய்துவந்தான். அது 'உதியன் அட்டில்' என்று பெயரபெற்றிருந்தது. அதில் உணவு உண்போரின் ஒலி இரவு பகல் எந்த நேதர்ரிலும் கேட்டுக்கொண்டே இருக்குமாம். இந்த அட்டிலில் மக்கள் ஒலி கேட்பது போலத் தலைவன் தலைவியை நாடி வரும் வழியிலுள்ள அருவியின் ஒலி கேட்டுக்கொண்டே இருக்குமாம். (கோட்டம்பலத்துத் துஞ்சிய சேரமான் -அகம் 168)

பகுப்பு:சங்க காலப் புவியியல்
இத்தாலியின் எகிப்து படையெடுப்பு

**இத்தாலியின் எகிப்து படையெடுப்பு** (*Italian invasion of Egypt*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு படையெடுப்பு நிகழ்வு. இதில் முசோலினி தலைமையிலான பாசிச இத்தாலியின் படைகள் எகிப்திலிருந்த பிரிட்டானிய, பொதுநலவாய, சுதந்திர பிரெஞ்சுப் படைகள் மீது தாக்குதல் நடத்தின. இது மேற்குப் பாலைவனப் போர்த்தொடரின் ஒரு பகுதியாகும்.

1940ல் நாசி ஜெர்மனிக்கு ஆதரவாக இத்தாலி பிரிட்டன், பிரான்சு முதலான நேச நாடுகளின் மீது போர் சாற்றியது. ஐரோப்பிய கண்டத்தில் நிகழ்ந்து வந்த போர் ஆப்பிரிக்காவிற்கும் பரவியது. எகிப்து பிரிட்டனுடன் நட்புறவுடன் இருந்து வந்தது. அதன் அண்டை நாடான லிபியா இத்தாலியின் காலனியாக இருந்தது. போர் மூண்ட பின்னர் இத்தாலியின் தலைவர் முசோலினி எகிப்திலுள்ள சுயஸ் கால்வாயைக் கைப்பற்ற விரும்பினார். இதன் மூலம் பிரிட்டனின் கிழக்காசியக் காலனிகளை ஐரோப்பாவிலிருந்து துண்டித்து விடலாம் என்பது அச்சு நாடுகளின் உத்தி. ஐரோப்பாவில் பிரித்தானியச் சண்டை நடந்து கொண்டிருந்த போதே இதனை செய்து முடிக்க லிபியாவிலிருந்த தனது படைத் தளபதிகளுக்கு உத்தரவிட்டார். எண்ணிக்கையில் இத்தாலியப் படைகள் அதிகமாக இருந்தாலும் பயிற்சி, போர்த்திறன், ஆயுத பலம், தளவாட வழங்கல் ஆகியவற்றில் பிரிட்டானியப் படையினை விட வெகு பின்தங்கி இருந்தன. இதனால் உடனடியாக அதனால் படையெடுப்பை மேற்கொள்ளமுடியவில்லை. சில மாதகால தாமத்துக்க்குப்பினர் பலமுறை ஒத்தி வைக்கப்பட்ட இந்த படையெடுப்பு செப்டம்பர் 9ம் தேதி தொடங்கியது. இத்தாலியப் படைப்பிரிவுகள் மெல்ல எகிப்துள் முன்னேறின. எண்ணிக்கையில் குறைவாக இருந்த பிரிட்டானியப் படைகள் உடனடியாக எதிர்த்தாக்குதல் நடத்தவில்லை. சூயசு கால்வாயின் பாதுகாவலுக்கு இன்றியமையாத இடங்களை இத்தாலியர்கள் நெருங்கினால் மட்டும் திருப்பித் தாக்க திட்டமிட்டிருந்தனர். 7 நாட்களில் எதிர்ப்பின்றி 65 மைல்கள் முன்னேறிய இத்தாலியப் படைப்பிரிவுகள் தளவாடப் பற்றாக்குறையால் முன்னேற்றத்தை நிறுத்திக் கொண்டன. இவ்வாறு இந்த படையெடுப்பில் பெரிய அளவு மோதல்கள் நிகழவில்லை.

எகிப்தில் அடுத்த கட்ட முன்னேற்றத்துக்குத் இத்தாலியப் படைகள் தயாராகிக் கொண்டிருந்த போதே முசோலினி கிரீசு மீது படையெடுத்தார். இதனால் எகிப்து படையெடுப்புக்கு முக்கியத்துவம் குறைந்து போனது. அடுத்த கட்ட முன்னேற்றத்தை மேற்கொள்ளாமல் எகிப்திலிருந்த இத்தாலியப் படைகள் காலம் தாழ்த்தி வந்தன. இந்த இடைவெளியினையும் மெத்தனத்தையும் பயன்படுத்திக் கொண்ட பிரிட்டானியப் படைகள் டிசம்பர் 1940ல் காம்ப்பசு நடவடிக்கை என்று பெயரிடப்பட்ட எதிர்த்தாக்குதலைத் தொடங்கின. அதனைச் சமாளிக்க முடியாமல் இத்தாலியப் படைகள் லிபியாவுக்குப் பின்வாங்கின.

## மேற்கோள்கள்

பகுப்பு:1940 நிகழ்வுகள்
பகுப்பு:வடக்கு ஆப்பிரிக்கப் போர்முனை (இரண்டாம் உலகப் போர்)
தியூட்டிரியம்

**தியூட்டிரியம்** அல்லது **டியூட்டிரியம்** (*Deuterium*) என்பது ஐதரசனின் ஓரிடத்தான்களும் (ஐசோடோப்புகளுள்) ஒன்றாகும். தியூட்டிரிய உட்கருவில் ஒரு நேர்மின்னியும் ஒரு நொதுமியும் (நியூட்ரானும்) உள்ளன. அணுக்கருவுள் இரண்டு துகள்கள் உள்ளதால் தியூட்டிரியம் எனப் பெயர் பெற்றது. கிரேக்க மொழியில் "டியூட்டெரோசு" (*deuteros*) என்றால் "இரண்டாவது" என்று பொருள். தியூட்டிரியத்தின் வேதியியல் குறியீடு **<sup>2</sup>H** என்பதாகும். எனினும் **D**  எனும் குறியீடும் இதைக்குறிக்க வழக்கமாகப் பயன்படுத்தப்படுகிறது. தமிழில் இது **[[நீரியம்]]-2** என்றும் அழைக்கப்படும். தியூட்டிரியத்தை அரால்டு உரே (Harold Urey) 1931 இல் கண்டுபிடித்துப் பெயர் சூட்டினார். இவருக்கு 1934 இல் வேதியியல் நோபல் பரிசு வழங்கப்பெற்றது. தியூட்டிரியம் இயற்கையில் கடலில் காணப்படுகின்றது. ஏறத்தாழ 6,420 ஐதரசன் அணுக்களில் ஒன்று தியூட்டிரியம் ஓரிடத்தானாக உள்ளது (அணுக்கள் நோக்கில் மில்லியன் பகுதிகளில் ~156.25 பகுதியாக (ppm) உள்ளது எனலாம்). புவியில் 0.0156 விழுக்காடு இந்த தியூட்டிரியமாக உள்ளது. நிறை அளவில் 0.0312% தியூட்டிரியம்.

விண்மீன்களின் உள்நடுவே தியூட்டிரியம் உருவாவதை விட விரைவாக அழியும் ஆகையாலும் மற்ற முறைகளில் விளையும் அளவு மிகவும் குறைவானதாலும், இப்பொழுது இருக்கும் தியூட்டிரியத்தின் அளவு, பெரு வெடிப்பு என்னும் நிகழ்ச்சி ஏறத்தாழ 13.7 பில்லியன் ஆண்டுகளுக்கு முன் தோன்றைய பொழுது உண்டானவை என்று கருதுகின்றார்கள். வால்வெள்ளி என்னும் விண்பொருள்களிலும் புவியில் காணப்படுவது போன்றே ஏறத்தாழ மில்லியன் பங்கில் 156 பங்கே கொண்டுள்ளதாக கணக்கிட்டுள்ளனர். இதனால் புவியின் கடலில் உள்ள நீர் கூட இப்படியான வால்வெள்ளி மோதலில் உருவானதாக இருக்கலாம் என்றும் கருதுகின்றனர்
 

தியூட்டிரியம் இரு ஆக்சிசன் மூலக்கூறுகளுடன் சேர்ந்து கனநீர் உண்டாகிறது. கன நீர் அணுக்கரு உலைகளில் பயன்படுத்தப்படுகிறது.

## மேற்கோள்கள்

## வெளியிணைப்புகள்

* 
* 
* 
* 

பகுப்பு:ஐதரசனின் ஓரிடத்தான்கள்
பகுப்பு:அணுக்கருப் பொருட்கள்
பகுப்பு:சூழலியல் ஓரிடத்தான்கள்
1974 இந்தியக் குடியரசுத் தலைவர் தேர்தல்

இந்தியக் குடியரசின் **ஆறாவது குடியரசுத் தலைவர் தேர்தல் 1974** ல் நடைபெற்றது. பக்ருதின் அலி அகமது வெற்றிபெற்று குடியரசுத் தலைவரானார்

## பின்புலம்
ஆகஸ்ட் 17, 1974ல் இந்தியாவின் ஆறாவது குடியரசுத் தலைவர் தேர்தல் நடத்தப்பட்டது. முந்தைய தேர்தல்களில் சிறிதளவு கூட வெற்றி வாய்ப்பு இல்லாத பல வேட்பாளர்கள் போட்டியிட்டு வந்தனர். அப்படி போட்டியிட்டுத் தோல்வியடைந்தவர்கள் தேர்தலின் முடிவினை எதிர்த்து நீதிமன்றங்களில் வழக்கு தொடுத்து அரசின் நேரத்தையும் வீணடித்து வந்தனர். இப்போக்கினைக் கட்டுப்படுத்த இவ்வாண்டு இந்தியக் குடியரசுத் தலைவர் மற்றும் துணைக் குடியரசுத் தலைவர் தேர்தல் சட்டம், 1952ல் ஒரு சட்ட திருத்தம் கொண்டு வரப்பட்டது. இத்திருத்ததின் படி, ஒருவர் குடியரசுத் தலைவர் தேர்தலில் போட்டியிட அவரை 10 வாக்காளர் குழு உறுப்பினர்கள் முன் மொழிய வேண்டும், மேலும் 10 பேர் பின்மொழிய வேண்டும். வைப்புத் தொகையாக ரூ. 2500 கட்ட வேண்டும். தேர்தல் முடிவினை எதிர்த்து வழக்குத் தொடுப்பதாக இருந்தால் உச்ச நீதிமன்றத்தில் மட்டுமே தொடரலாம். இக்கட்டுப்பாடுகளால் சுயேட்சை உறுப்பினர்களால் இத்தேர்தலில் போட்டியிட முடியாமல் போனது. இரு வேட்பாளர்கள் மட்டுமே போட்டியிட்டனர். மேலும் 1971 நாடாளுமன்ற மற்றும் சட்டமன்றத் தொகுதிகள் புனரமைக்கப்பட்டிருந்ததால் வாக்காளர் குழுவின் எண்ணிக்கை இத்தேர்தலில் அதிகரித்திருந்தது.

இந்திய தேசிய காங்கிரசு தலைவர் இந்திரா காந்தி பக்ரூதின் அலி அகமதை தன் கட்சி வேட்பாளராகத் தேர்ந்தெடுத்தார். அகமதை எதிர்த்து எட்டு எதிர்க்கட்சிகள் இணைந்து புரட்சிகர சோசலிசக் கட்சியின் திரிதீப் சவுதிரியை நிறுத்தின. அகமது தேர்தலில் 80.1% வாக்குகள் பெற்று எளிதில் வெற்றி பெற்றார்.

## முடிவுகள்
ஆதாரம்:

## மேற்கோள்கள்

பகுப்பு:1974 தேர்தல்கள்
பகுப்பு:இந்தியக் குடியரசுத் தலைவர் தேர்தல்கள்
பன்னாட்டு ஒலிம்பிக் குழுவின் நாடுகளின் பட்டியல்

thumb|200px|பன்னாட்டு ஒலிம்பிக் இயக்கத்தின் கொடி
thumb|200px|பன்னாட்டு மாற்றுத்திறனாளர் ஒலிம்பிக் இயக்கத்தின் கொடி
பன்னாட்டு ஒலிம்பிக் குழு (**IOC**) ஒலிம்பிக் விளையாட்டுக்களில் பங்கேற்கும் ஒவ்வொரு விளையாட்டாளர் அணிக்கும் மூன்று ஆங்கில எழுத்துக்கள் கொண்ட ஒரு "நாட்டுக் குறியீட்டை" வழங்குகிறது. ஒவ்வொரு குறியீடும் பொதுவாக ஓர் தேசிய ஒலிம்பிக் குழுவை குறிப்பிட்டாலும் முந்தைய விளையாட்டுக்களில் பிற காரணங்களுக்காகவும் பயன்படுத்தப்பட்ட வரலாறு உண்டு. பல நாடுகளிலிருந்து வரும் அணியினரையோ அல்லது ஓர் நாட்டின் சார்பாக போட்டியிடாத அணியினரைக் குறிக்கவோ இவ்வாறு செய்ய நேர்ந்தது.

## மேற்கோள்கள்

பன்னாட்டு ஒலிம்பிக் குழு பட்டியல்
பகுப்பு:பன்னாட்டு ஒலிம்பிக் குழு
இராஜபாளையம்

இராஜபாளையம் என்ற பெயரில் உள்ள கட்டுரைகள்:

*இராஜபாளையம் (நகரம்)
*இராஜபாளையம் (சட்டமன்றத் தொகுதி)
*இராஜபாளையம் வட்டம்
*இராஜபாளையம் நாய்
*ராஜபாளையம் தங்கப்பூ ஜடையாரம்
ஹொங்கொங்கில் உள்ள தீபகற்பங்களின் பட்டியல்

ஹொங்கொங் சிறப்பு நிர்வாகப் பகுதியின் ஆட்சிப்பரப்பில் பல தீபகற்ப நிலப்பரப்புகளும் உள்ளன. ஹொங்கொங்கில் 263 தீவுகள் மற்றும் கவுலூன் தீபகற்பம் நிலப்பரப்பும் கொண்டதே ஹொங்கொங் என்று பொதுவாகக் கூறப்பட்டாலும், பல சிறிய தீபகற்ப நிலப்பரப்புகளும் உள்ளன. அவைகளாவன:

## தீபகற்பங்களின் பட்டியல்
*கவுலூன் தீபகற்பம்
*சய் குங் தீபகற்பம்
*தூய நீர் குடா தீபகற்பம்
*வன் சாய் தீபகற்பம்
*கேப் டி அகுய்லர் தீபகற்பம்
*செக் ஓ தீபகற்பம்
*இசுடேன்லி தீபகற்பம்
*சீ மா வான் தீபகற்பம்
*பன் லாவ் தீபகற்பம்
*டய் கொக் சுயி தீபகற்பம்

## வெளியிணைப்புகள்

*Islands District Council website 
*Islands and peninsulas of Hong Kong 

பகுப்பு:ஆங்காங்கின் மூவலந்தீவுகள்
பகுப்பு:ஹொங்கொங் புவியியல்
பகுப்பு:ஹொங்கொங் பட்டியல்கள்
தூய நீர் குடா தீபகற்பம்

thumb|300px|தூய நீர் குடா தீபகற்பத்தின் தென்பகுதி (வான்பார்வை)
**தூய நீர் குடா தீபகற்பம்** (Clear Water Bay Peninsula) என்பது ஹொங்கொங், சய் குங் மாவட்டத்தில், சிங் வான் ஓ பகுதியில் அமைந்திருக்கும் ஒரு குடாவாகும்.

இந்த தூய நீர் குடா தீபகற்ப நிலப்பரப்பில் ஹொங்கொங் விஞ்ஞானம் மற்றும் தொழில்நுட்ப பல்கலைக்கழகம் (**HKUST**) தூய நீர் குடா பாடசாலை, ஆங்கிலப் பாடசாலை அறக்கட்டளை, தூயநீர்க்குடா குழிபந்தாட்டக் கூடலகம், ஹொங்கொங்கில் பாரிய சினிமா நிறுவனங்களில் ஒன்றான காட்சி சகோதரர்கள் நிறுவனம், ஹொங்கொங்கில் உள்ள ஒரு தொலைக்காட்சி நிறுவனமான டிவிபி தொலைக்காட்சி நிறுவனம், (**TVB**) செங் வான் ஓ தொழில்பேட்டைத் தோட்டம் போன்றவைகள் உள்ளன.

## கடற்கரைகள்
இந்த துய நீர் குடா தீபகற்பப் பகுதியில் உல்லாசப் பயணிகளை ஈர்க்கும் நான்கு கடற்கரைகள் உள்ளன. அவைகளாவன:
* தூய நீர் குடா முதலாவது கடற்கரை
* தூய நீர் குடா இரண்டாவது கடற்கரை
* சில்வரிசுடேண்ட் கடற்கரை
* பேரலை குடா

## வெளியிணைப்புகள்
* தூய நீர் குடா
* தூய நீர் குடா விரிவுரை 

பகுப்பு:சய் குங் மாவட்டம்
பகுப்பு:ஹொங்கொங் புவியியல்
பகுப்பு:ஆங்காங்கின் மூவலந்தீவுகள்
1977 இந்தியக் குடியரசுத் தலைவர் தேர்தல்

இந்தியக் குடியரசின் **ஏழாவது குடியரசுத் தலைவர் தேர்தல் 1977** ல் நடைபெற்றது. ஜனதா கட்சியின் நீலம் சஞ்சீவ ரெட்டி போட்டியின்றி தேர்ந்தெடுக்கப்பட்டு குடியரசுத் தலைவரானார்

## பின்புலம்
ஆகஸ்ட் 6, 1977ல் இந்தியாவின் ஏழாவது குடியரசுத் தலைவர் தேர்தல் நடைபெறுவதாக இருந்தது. 1974ல் குடியரசுத் தலைவரான பக்ருதின் அலி அகமது பதவியில் இருக்கும் போதே பெப்ரவரி 11, 1974ல் மரணமடைந்தார். புதிய தேர்தல் நடத்துவதற்கு முன்னர் 1977 நாடாளுமன்றத் தேர்தல் நடைபெற இருந்ததால் துணைக்குடியரசுத் தலைவர் பசப்பா தனப்பா ஜாட்டி தற்காலிக குடியரசுத் தலைவராகப் பொறுப்பேற்றார். நாடாளுமன்றத் தேர்தலில் காங்கிரசு கட்சி படுதோல்வி அடைந்து ஜனதா கட்சி கூட்டணி வெற்றி பெற்றது. ஜனதா கட்சி அரசு இந்தியக் குடியரசுத் தலைவர் மற்றும் துணைக் குடியரசுத் தலைவர் தேர்தல் சட்டம் (திருத்தம்), 1977 இனை இயற்றி, உச்ச நீதிமன்றத்துக்கு குடியரசுத் தலைவர் தேர்தலில் ஏற்படும் பிணக்குகளைத் தீர்க்க அதிகாரம் வழங்கியது. பின் ஆகஸ்ட் 6ம் தேதி குடியரசுத் தலைவர் தேர்தல் நடத்த முடிவு செய்யப்பட்டது. 1969 குடியரசுத் தலைவர் தேர்தலில் எதிர்க்கட்சி வேட்பாளராகப் போட்டியிட்டு தோல்வியடைந்திருந்த சஞ்சீவ ரெட்டி ஜனதா கட்சி வேட்பாளராக தேர்ந்தெடுக்கப்பட்டார். தோல்வியால் நிலை குலைந்திருந்த இந்திரா காந்தியின் காங்கிரசு எந்த வேட்பாளரையும் நிறுத்த வில்லை. வேறு பலர் மனுதாக்கல் செய்திருந்தாலும் அவர்களது மனுக்கள் நிராகரிக்கப்பட்டுவிட்டன. இதனால் சஞ்சீவ ரெட்டி போட்டியின்றி குடியரசுத் தலைவராகத் தேர்ந்தெடுக்கப்பட்டார்.

## மேற்கோள்கள்

பகுப்பு:1977 தேர்தல்கள்
பகுப்பு:இந்தியக் குடியரசுத் தலைவர் தேர்தல்கள்
ஹொங்கொங்கில் மறைந்துபோன தீவுகள் பட்டியல்

**ஹொங்கொங்கில் மறைந்துபோன தீவுகள்** என்பது ஹொங்கொங்கில் தொடர்ந்து மேற்கொள்ளப்பட்டுவரும் பாரிய நிலப் புனரமைப்புத் திட்டங்களின் போது, தீவுகளை ஒன்றிணைத்தும், பெருநிலப்பரப்புடன் ஒன்றிணைத்தும் மேற்கொள்ளப்படும் கட்டுமானப் பணிகளால், ஹொங்கொங் புவியியல் அமைவில் இருந்து மறைந்துவிட்ட தீவுகளைக் குறிக்கும். இவற்றை முன்னாள் தீவுகள் என்றும் அழைக்கப்படுகின்றன. அத்துடன் தொடர்ந்து இதுபோன்ற நிலப்புனரமைப்பு திட்டங்கள் தொடர்வதால், எதிர்வரும் காலங்களில் மேலும் பல தீவுகள் மறைந்துவிடும் என அறியப்படுகிறது. 

தற்போதைக்கு ஹொங்கொங்கில் புவியியல் ரீதியாக மறைந்துவிட்ட தீவுகளின் பட்டியல்:

## முன்னாள் தீவுகளின் பட்டியல்
*கெல்லட் தீவு 
*கல்லுடைப்பான் தீவு
*ஹொய் சம் தீவு
*கால்வாய் பாறைத் தீவு
*சிங் சாவ் தீவு
*மொங் சாவ் தீவு
*சவ் சாய் தீவு
*ஞா யிங் சாவ் தீவு
*லாம் ச்சாவ் தீவு
*இறம்சே பாறைத் தீவு
*ஹொங்கொங் உச்சித் தீவு
*யுன் சாவ் சாய் தீவு
*லா காவ் சாவ் தீவு
*கால்வாய் பாறை தீவு
*பட் டொங் சாவ்

## மேற்கோள்கள்

## வெளியிணைப்புகள்

*Islands District Council website 
*Islands and peninsulas of Hong Kong 

பகுப்பு:ஹொங்கொங்கின் முன்னாள் தீவுகள்
பகுப்பு:ஹொங்கொங் புவியியல்
பகுப்பு:ஹொங்கொங் பட்டியல்கள்
போர்க் கப்பல்

[thumb|[இளைய வில்லெம் வான் டி வெல்டே வரைந்த " பீரங்கிச் சூடு" என்னும் தலைப்பிட்ட ஓவியம். 17 ஆம் நூற்றாண்டின் ஒல்லாந்தக் கப்பல் ஒன்றைக் காட்டுகிறது.]]
**போர்க் கப்பல்** என்பது போர் புரிவதற்காகச் சிறப்பாகக் கட்டப்படும் கப்பல் ஆகும். இவை வணிகக் கப்பல்களைவிட வேறுபட்ட முறையில் அமைக்கப்படுகின்றன. ஆயுதங்களைக் கொண்டிருப்பது மட்டுமன்றி இவை, சேதங்களைத் தாங்கக் கூடியவையாகவும், வேகமாகச் செல்லத்தக்க வகையிலும், இலகுவாகத் திசைமாற்றத்தக்க வகையிலும் உருவாக்கப்படுகின்றன. போர்க் கப்பல்கள், பொதுவாக ஆயுதங்கள், அவற்றுக்குத் தேவையான வெடிபொருட்கள், போர் வீரர்களுக்குத் தேவையான உணவுப் பொருட்கள் போன்றவற்றைக் கொண்டு செல்கின்றன. போர்க் கப்பல்கள் பொதுவாக ஒரு நாட்டின் கடற்படைக்குச் சொந்தமானவையாக இருக்கின்றன. தனியாரும், நிறுவனங்களும் கூடச் சில வேளைகளில் போர்க் கப்பல்களை வைத்துப் பேணுவது உண்டு.

## மேற்கோள்கள்

பகுப்பு:கடற்படை